AIŠKINAMASIS RAŠTAS

Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo

1. Parengto tarybos sprendimo projekto tikslai ir uždaviniai:

Parengto Molėtų rajono savivaldybės tarybos sprendimo projekto tikslas – patvirtinti Molėtų rajono savivaldybės biudžetinių įstaigų teikiamų atlygintinų paslaugų kainoraštį (toliau – Kainoraštis) ir pripažinti netekusiu galios Molėtų rajono savivaldybės biudžetinių įstaigų teikiamų atlygintinų paslaugų kainoraštį, patvirtintą Molėtų rajono savivaldybės tarybos 2020 m. gegužės 28 d. sprendimu Nr. B1-148 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“. Naujas Kainoraštis tvirtinamas atsižvelgus į Molėtų progimnazijos 2023-01-12 raštą Nr. Sd-4 Dėl Molėtų progimnazijos teikiamų atlygintinų paslaugų kainoraščio patikslinimo“, Molėtų r. švietimo pagalbos tarnybos 2023-01-18 raštą Nr. SD-6 „Dėl Molėtų r. švietimo pagalbos tarnybos teikiamų atlygintinų paslaugų kainoraščio patikslinimo“, Molėtų r. kūno kultūros ir sporto centro 2023-03-13 raštą Nr. S-33 „Dėl teikiamų atlygintinų paslaugų kainoraščio“.

Įstaigos nurodo, kad kainų kilimą sąlygojo padidėjusios komunalinių paslaugų, elektros, kuro kainos. Šalto vandens su nuotekų šalinimu kaina nuo 3,76 Eur už 1 kub. m. padidėjo iki 4,50 Eur. Šildymo 1kWh kaina nuo 0,08 cnt pabrango iki 0,13 cnt. Elektros kaina išaugo nuo 0,15 ct. Iki 0,36 ct. Už 1 KWh.

Molėtų progimnazija iš Nacionalinės švietimo agentūros įsigijo 10 vnt. Lietuvos Respublikos Konstitucijos pagrindų pažymėjimų, kurie bus išduoti asmenims, išlaikiusiems Konstitucijos pagrindų egzaminą, kad įgytų Lietuvos Respublikos pilietybę arba gautų leidimą nuolat gyventi Lietuvos Respublikoje. Vieno pažymėjimo kaina 5,01 Eur.

Molėtų r. kūno kultūros ir sporto centras organizuoja daug sporto varžybų. Siekiant užtikrinti sporto varžybų kokybišką organizavimą ir apmokėti teisėjams už darbą reikia didinti dalyvio įnašo mokestį.

Molėtų r. švietimo pagalbos tarnyba prašo patvirtinti naujas mokamų paslaugų kainas už paslaugas kitų savivaldybių asmenims iki 18 metų ir kitų savivaldybių švietimo įstaigoms. Už mokamas paslaugas atsiskaitys įstaigos, kurių steigėja yra ne Molėtų rajono savivaldybės Taryba arba pavieniai fiziniai asmenys. Teikiamų mokamų paslaugų kainos paskaičiuojamos, atsižvelgiant į švietimo pagalbos specialistų valandos įkainio bei administravimo kaštų vidurkį, laiko sąnaudas, reikalingas pasiruošimo darbams, tiesioginiam darbui su klientu, duomenų analizei, išvadoms aptarti ir pateikti. Pajamos, gautos už mokamas paslaugas, bus panaudotos gerinant teikiamas paslaugas Molėtų rajono mokiniams (patalpų remontui, specialistų kvalifikacijos kėlimui, metodinių priemonių įsigijimui).

|  |  |  |  |  |
| --- | --- | --- | --- | --- |
| Eil.Nr. | Paslaugos pavadinimas | Mato vnt. | Kaina, eur. | Kainos pagrindimas  Val. sk.\* val. įkainis + administr. kaštai |
| 1. | Psichologinis įvertinimas Vekslerio testu | asmuo | 70,00 | 3\*23,00+1,00 |
| 2. | Psichologinis įvertinimas Raveno testu | asmuo | 14,00 | 0,6\*23,00+0,20 |
| 3. | Psichologinis įvertinimas DISC-o metodika | asmuo | 60,00 | 2,5\*23,00+2,50 |
| 4. | Logopedinis įvertinimas | asmuo | 40,00 | 1,7\*23,00+0,90 |
| 5. | Specialusis pedagoginis įvertinimas | asmuo | 40,00 | 1,7\*23,00+0,90 |
| 6. | Vaiko gabumų įvertinimas Berlyno intelekto skale | asmuo | 95,00 | 4\*23,00+3,00 |
| 7. | Vaiko brandumo mokyklai psichologinis įvertinimas | asmuo | 35,00 | 1,5\*23,00+0,50 |
| 8. | Psichologinių intelektinių gebėjimų įvertinimas WASI metodika | asmuo | 35,00 | 1,5\*23,00+0,50 |
| 9. | Specialiojo pedagogo konsultacija (vaikams) | 45 min. | 17,25 | 0,75\*23,00 |
| 10. | Logopedo konsultacija (vaikams) | 45 min. | 17,25 | 0,75\*23,00 |
| 11. | Psichologo konsultacija (vaikams) | 45 min. | 17,25 | 0,75\*23,00 |
| 12. | Psichologinis vertinimas pagal L. Bender – Geštalt metodiką | asmuo | 48,00 | 2\*23,00+2,00 |
| 13. | Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 7 ir 8 priedų parengimas. | 1 vnt. | 30,00 | 1,3\*23,00+0,10 |
| 14. | Pagrindinio ugdymo pasiekimų patikrinimo, kalbų įskaitų, brandos egzamino užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašo priedo parengimas. | 1 vnt. | 20,80 | 0,9\*23,00+0,10 |

1. Siūlomos teisinio reguliavimo nuostatos:

Patvirtintu sprendimu bus nustatytos kainos už savivaldybės biudžetinių įstaigų teikiamas atlygintinas paslaugas.

3. Laukiami rezultatai:

Teigiama: Molėtų rajono savivaldybės biudžetinės įstaigos, teikiančios atlygintinas paslaugas į biudžetą , surinks daugiau lėšų ir galės geriau tenkinti mokinių ir suaugusiųjų poreikius.

Neigiamų: besinaudojantys Molėtų rajono savivaldybės biudžetinių įstaigų teikiamomis atlygintinomis paslaugomis mokės brangiau.

1. Lėšų poreikis ir jų šaltiniai:

Lėšos iš paslaugų gavėjų.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.